ולטר לייטאי-לזרוס

ולטר לייטאי-לזרוס (בהונגרית: Lajtai-Lazarus Walter; בודפשט, 13 בפברואר 1893 – מחנה הריכוז בוכנוולד, 27 בפברואר 1945)Find A Graveholocaust-denkmal-berlin.de היה מלחין יהודי-הונגרי, מנצח. אחותו, גיטה לנארט הייתה זמרת אופרה, גיסו יוז'ף ואגו היה אדריכל. ולטר לייטאי-לזרוס היה בעל קריירה מוזיקלית עשירה ובולטת הן כמלחין, הן כמנצח והן כמנהל בית אופרה בממלכת הונגריה ומחוצה לה.

 קורות חיים 
ולטר לזרוס נולד במשפחה יהודית כבנם של אדולף לזרוס, החזן הראשי של בית הכנסת הגדול של בודפשט ברחוב דוהאן ושל קרולינה גליקסמן (1865–1921). תחילה למד ב"בית הספר למוזיקה פודור" ולאחר מכן ב"בית הספר הלאומי למוזיקה" , שם היה תלמידו של המלחין אלברט שיקלוש. בין השנים 1911–1914 למד אצל מקס רגר בקונסרבטוריון לייפציג. הוא לחם במלחמת העולם הראשונה והשיג דרגת סגן. בשנות ה-20 עבד כקורפטיטור של בית האופרה המלכותית ההונגרית, ולאחר מכן היה מנהל האופרה של קלוז'-נאפוקה. בשנת 1925, המנצח אגיסטו טנגו  החתים אותו כמנצח בפולקסאופר של וינה.Pesti Napló (1925. szeptember 26.) 76. évfolyam, 216. szám ב-1926 הפך למנהל המוזיקלי של "תיאטרון הסרטים רדיוס". משנת 1939 הוא לא יכול היה להופיע בשום מקום בשל יהדותו (החוק היהודי השני והחוק היהודי השלישי), אלא בפני קהל יהודי בלבד. הוא פעל רק בתיאטרון גולדמארק במסגרת הפעילות האמנותית של אומיקה – ההתאחדות הלאומית היהודית-הונגרית לחינוך. בכורת האופרה הקומית במערכה אחת שלו בשם "מזל" הוצגה במאי 1942.Múlt és Jövő (1994) 5. évfolyam, 2. szám הוא גורש למחנה ריכוז ומצא את מותו בבוכנוולד.

אשתו הייתה בורבלה (ברברה) שפארבר, אתה התחתן ב-6 בספטמבר 1917, והתגרש ממנה עשר שנים מאוחר יותר.

 לקריאה נוספת 
 פטר ברשון: קורבנות המוזיקאים ההונגרים בתקופת השואה
 לייטאי-לזרוס ולטר באתר אומיקה
 לקסיקון הונגרי לאמנויות הבמה. עורך אלדאר שופפלין. בודפשט, אגודת השחקנים הלאומית ומכון הפנסיה, 1929.
 /Horák Magda: A magyar értelmiség veszteségei az 1940-es években., Lévai Jenő: Írók, színészek, énekesek és zenészek regényes életútja a Goldmark-teremig. Budapest, 1943./

קישורים חיצוניים


 הערות שוליים 

קטגוריה:מלחינים יהודים הונגרים
קטגוריה:מנצחים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:בודפשט: אישים
קטגוריה:משתתפי פעילות האומנות אומיקה
קטגוריה:יהדות בודפשט
קטגוריה:נספים במחנה הריכוז בוכנוואלד
קטגוריה:נרצחים: מוזיקאים
קטגוריה:נספים במחנות ריכוז והשמדה
קטגוריה:נספי השואה
קטגוריה:הונגרים שנולדו ב-1893
קטגוריה:הונגרים שנפטרו ב-1945